khistorydata/jeongjo-sjw-relations huggingface dataset:
정조 8년
修撰申耆疏曰。伏以。惟天惟祖宗。篤祐我東方。貳極之位號誕膺。邦基永固。五冊之徽烈丕闡。聖孝冞光。慶溢宗祊。歡均區域。臣民攢頌。曷有其極。仍伏念。臣見識荒鈍。志氣挫劣。論思之職。旣知不稱。言責之任。豈敢或當。而第其嫉惡之性。同得於秉彝。報效之計。惟在於盡言。向叨館職。粗伸懲討之義。及承批旨。至勤匪怒之敎。忱誠莫孚。愧懼徒積。況蒙孝理之天。偏覆眇末。俯憐臣老母之癃病。特貸臣嶺海之嚴譴。無狀賤臣。何以得此。母子相對。頌祝恩造。自不覺感淚之被面而已。日月未幾。恩敍遽降。盛擧獲覩於賀班。微分屢伸於試役。罰輕恩重。悚極感切。今又玉署除命。迺下於千萬夢想之外。臣於逖違天陛之餘。非不欲竭蹶趨承。以伸叩謝之忱。然已試蔑效之地。決不可抗顔冒膺。召牌之下。坐犯違傲。虧損義分。尤切悚惶。伏乞聖慈。特垂諒察。亟遞臣職。兼治臣罪。以肅朝綱。以安私分焉。臣方乞免之不假。豈宜有所拖及。而目下懲討。不可少緩。敢此附陳焉。噫嘻。丙丁諸逆。尙忍言哉。鄭妻之凶謀。思之骨驚。龜柱之陰圖。言之膽顫。窩窟於諸逆。根柢於群醜。由是而爲獜謙。由是而爲量𨩌。枝種相連。如草滋蔓者。此無他也。由其恩或掩義。私或害公。未能拔本而塞源。至於屈法而廢典。自此以往。義理日益湮晦。人心日益詿誤。至於國榮之劇逆。德相之凶言。而世道之變。於斯極矣。炎炎者易致燎原。涓涓者竟至滔天。無事不有。無變不生。而式至于向日夏賊之變。則是誠豎求之萬古。橫求之四方。有天地有君臣以來。所未有所未聞之極逆大憝也。凡今日在廷之臣。雖刳劃其腸肚。㗖嚼其心肝。猶不足以洩其萬一之憤也。逆節之窮凶。浮諸逆百倍。而懲治之緩。忽下諸逆十層。則主辱臣死之義。尙矣莫論。而明目張膽之擧。何其無聞。此莫非臣等悠汎伈泄。以致君讎國賊之不能刻期聲討。雲适之已例。尙未能卽施。拖至于今矣。何幸追奪之典。絞斬之律。獲蒙允可。而惟其斗恒加等之律。子女應施之刑。尙未擧行。上下相持。臣實痛恨也。夫治千古所無之逆。亦當以千古所無之典。況禹夔之出繼而處絞。适姪之兒名而置辟。皆有前例之班班。今於斗恒夢仁等當施之律。豈或靳許。使輿憤莫洩。國典不伸乎。伏願快揮乾斷。亟從金吾之請焉。嗚呼。國是靡定。世變層生。至於李魯春而極矣。雖其賦性妖邪。行己陰祕。渠亦人耳。當知其反覆之爲可惡。翻幻之爲可恥。必欲爲厭然自掩之計。而今其忽地投章。急急乞降者。有若死生禍福。迫在呼吸。苟非然也。豈忍爲哉。此必怵之以死生。誘之以禍福。指天劃地。威脅指導者。寔繁其徒。而非一朝一夕之故也。吁。亦痛矣。其疏中一片精神。都在於營救尹得孚。而得孚卽夏賊之所嘗力戰公議。首先汲引者也。夏賊伏法之後。若治其黨與。則得孚決不可逭也。今雖輿人走卒之愚且賤者。毋論輕重。事關得孚。則亦必驚動走避之不暇。而魯春獨何心腸。挺身扶護。極口推詡。甘自歸於凶賊之後殿耶。且其所謂時之一字。始出於夏賊之口。得孚繼之於後。魯春結之於終。語脈相貫。旨意愈緊。一節深於一節。手勢到此。將欲何爲。夫凶如夏賊。逆如夏賊。而同情共惡。無地鉤覈。王法之疎漏。輿情之痛菀。幾至半年。今其端緖。自來呈露。則又豈可徒事玩愒。不加究詰乎。更願亟允兩司之請。魯春得孚。竝令嚴鞫。各施當律焉。臣竊伏覩今番處分。徒用寬緩之政。不施嚴覈之典。懇惻之敎。若可以感豚魚。包荒之恩。若可以化龍蛇。固知我殿下盛德深仁。必欲全保世臣。鎭安朝象。而以臣愚見。則決知其不然矣。比年以來。一種怪鬼之徒。久抱擯斥之怨。每懷窺覘之計。形跡旣露。則若將暫離舊窟。事端稍定。則必也回戀宿處。凡於不知不覺之中。實有難言難測之慮。識者之憂歎。固已久矣。況復近者。風氣頓變。本色盡露。政注乖常。章疏迭發。始也暗相煽動。終焉顯事誑惑。而若其肯綮機栝。則魯春是已。爲今之道。惟宜先從已發之跡。亟擧盤問之典。所犯之重者重罪之。所犯之輕者輕罪之。其餘脅從觀望之徒。咸與維新。偕底大道。則邦憲不至隳壞。世道可致寧靖。而我聖上全保鎭安之圖。始可以得其要矣。答曰。省疏具悉。所陳悉諭諸批。爾其勿辭察職。
정조 8년
持平洪樂恒申禹相尹行履啓曰。請彦衡養遂獻遂。竝令王府。設鞫嚴問。請還寢會遂絶島定配之命。仍令王府。設鞫得情。請還寢李觀源定配之命。更令王府。設鞫得情。請遲晩後物故罪人啓能。亟施孥籍之典。請令王府。一依古典。趾賊等凶種之年未滿者。待其稍長。卽施邦刑。俾絶凶逆易種養禍之患。請亟寢煥億島配之命。仍令王府。加刑得情。快施王章。請亟令王府。夏賊之親屬奴傔。嚴加鞫問。請亟寢夏賊子女。待年用法及斗恒爲奴之命。仍令王府。劃卽正法。少洩一國臣民之憤。答兩司曰。不允。
정조 8년
持平洪樂恒啓曰。請大靜縣爲奴罪人金壽賢。依律處斷。請興陽縣爲奴罪人河翼龍。珍島郡移配爲奴罪人金重得。亟令王府。設鞫得情。快正王法。請大靜縣定配罪人聖中。亟令王府。設鞫嚴問。期於得情。夬正王法。請薪智島荐棘罪人瑩中。設鞫嚴問。快施當律。請物故罪人國榮。亟施孥籍之典。請捕廳罪人煥九。亟令王府。嚴加鞫問。夬正典刑。請亟寢李魯春島配之命。設鞫嚴問。期於得情。請尹得孚嚴鞫得情。答府曰。不允。
정조 8년
正言尹行履啓曰。請大靜縣爲奴罪人金壽賢。更令王府。設鞫嚴問。依律處斷。請爲奴罪人河翼龍金重得。亟令王府。設鞫得情。快正王法。請大靜縣定配罪人聖中。亟令王府。設鞫嚴問。期於得情。快正王法。請金甲島爲奴罪人克觀。古今島爲奴罪人克泰。泗川縣定配罪人萬赫。更令王府。嚴鞫得情。快正王法。請恒善支屬。亟命散配。時謙兄弟。竝投絶島。以嚴隄防。請荐棘罪人瑩中。亟令王府。設鞫嚴問。快施當律。請巨濟府絶島安置罪人朴宗集。亟令王府。拿鞫得情。施以當律。請逆賊尙魯。亟施孥戮之典。請物故罪人國榮。亟施孥籍之典。請爲奴罪人夢獜。定配罪人崔鍾岳。放送罪人鄭聖休。亟令王府。更爲設鞫。期於得情。各施當律。請甲山府竄配罪人樂彬。亟令王府。設鞫嚴問。施以當律。請還寢煥程發配之命。仍令王府。竝囚煥程煥九。嚴訊取服。各施當律。請特寢李魯春絶島定配之命。仍令王府。設鞫嚴問。期於得情。請尹得孚。亟令王府。嚴鞫得情。答院曰。不允。
정조 8년
甲辰十二月十八日午時。上御重熙堂。軍士房承旨入侍時。左副承旨趙興鎭。檢校直閣鄭東浚。假注書李敬五。記事官李崑秀尹行任。以次進伏訖。上曰。刑曹回啓。今日內盡爲入啓之意。分付。可也。賤臣承命出傳。還入進伏。上命讀公事。興鎭讀奏訖。命退。諸臣以次退出。
정조 8년
甲辰十二月十八日初更。上御重熙堂。承旨入侍時。左副承旨趙興鎭。假注書李敬五。記事官李崑秀尹行任。以次進伏訖。上曰。都目何當爲之。問于吏兵曹知入。賤臣承命出問還奏曰。以吏曹參判參議未差之故。開拆坐起。尙不得爲之。都政未知的在何日云矣。上曰。雖無亞三銓。若有開拆前例。則坐起明日爲之事。分付。賤臣承命出傳。上命書傳敎曰。更思漂船地方島名。卽罕聞之地。已例如無定配所之事。自今創始。得無開棘之嫌乎。以此分付該府。詳考前例。如無可據文跡。朴廣源配所。以臨淄鎭更爲磨鍊。仍卽分付道臣後。草記。仍命退。承史以次退出。
정조 8년
以假注書問啓。傳于趙興鎭曰。朴宗默之寄食朝房隣舍。未可謂之擅離職次分揀。使之申飭修納。韓興裕事。雖一度之箚。旣未畢納。焉敢徑歸。然與全未修納而擅離有異。爲先刻期修納。待修納後當處分。政院臨時微稟。沈晉賢則出六之後。事事判異於在院時。外入極矣。不獨此事爲然。設有忌故。何不往復政院。待其停當。然後出去乎。其委折。更爲嚴問以啓。至於朴蓍壽事。唉哉。何足多費辭敎。而近日假借撫摩。非謂渠有可取也。卽渠地處。頗有不草草故耳。穉騃阿蒙之誤罹罪過。固不足深責。而至於今日事。本事雖似微細。欺瞞之習。漸不可長。且況毛羽未成。便生似此意思。此是渠外祖之所敎乎。婦翁之所使乎。設令有切緊之故。又何不相議堂上堂后乎。且此所對之言。放恣甚矣。此等新進。決無更許仕宦之理。渠之所爲。更令仔細納招。萬一遲滯。又或欠詳。竝與承宣。難免重勘。以此知悉。
정조 8년
成德朝啓曰。今日祿都目政事爲之事。命下矣。政官入來已久。而謂以郞官之不參。日已過午。尙不開政。事體所在。極爲未安。當該銓官推考警責。何如。傳曰。事體極爲駭然。當該郞廳拿處。前望單子入之。待下批先爲開政後。使之肅拜。
정조 8년
吏曹正郞前望單子入之。曺允大落點
정조 8년
以校理林道浩。修撰申耆牌不進罷職傳旨。傳于趙興鎭曰。只推。成德朝啓曰。副校理曺允大。移拜吏曹正郞。副校理李顯靖在外。修撰沈樂洙疏批未下。副修撰趙弘鎭受由。玉堂上下番俱空。事甚未安。校理林道浩。修撰申耆。旣有只推之命。竝卽牌招入直。何如。傳曰。允。
정조 8년
成德朝。以吏曹言啓曰。今日政事。郞廳當爲進參。而正郞李度謙。謂有難安之端。終不入來。事體所在。誠甚未安。卽爲申飭行公。何如。傳曰。允。
정조 8년
朴祐源。以吏曹言啓曰。本曹郞官。今當差出。而前望之人。方在解由未出中。無以推移備擬。合有變通之道。何以爲之。敢稟。傳曰。勿拘擬入。說書。今日政差出。可也。
정조 8년
有政。吏批。判書李命植進。參判未差。參議趙鼎鎭式暇。承旨成德朝進。啓曰。本曹郞官。今當差出。而擬望之人乏少。外任竝擬。何如。傳曰。允。又啓曰。羅州牧使。今當差出。而本州以湖南雄邑。物衆地大。素稱難治。不可不擇差。他道及同道有聲績未準朔守令。竝擬何如。傳曰。允。以李敬養爲吏曹參判。李亨逵爲大司憲。洪周萬爲司諫。李東稷爲校理。朴長卨爲持平。趙弘鎭爲吏曹佐郞。黃昇源爲戶曹參議。具善復爲軍器提調。李庚運爲京畿都事。吳在文爲羅州牧使。申耆爲西學敎授。李儒珍爲順懷墓守衛官。韓德垕尹載五爲昭顯墓守衛官。李基完爲懿昭墓守衛官。李敬五爲說書。前判書趙㻐。今加崇政。加資事。承傳。
정조 8년
兵批。判書李在簡進。參判李得臣差祭。參議權守宮。參知金履正入直進。承旨成德朝進。啓曰。全羅右水使。今當差出。而擬望之人乏少。他道未準朔守令。竝擬何如。傳曰。允。以安川君烓爲都摠管。任希敎爲副摠管。李漢昌爲兼都正。魚錫定爲同知。朴道彦爲僉知。申大儁爲內禁將。沈命德爲曹司五衛將。柳鎭茂禹弼昌洪龍鎭爲五衛將。金魯成南衡重爲宣傳官。李元植爲訓鍊主簿。許侙爲全羅右水使。金德采爲臨淄僉使。金熙人爲三田渡別將。同知單尹得逵。僉知三單白鳳獜金道煥金厚鎭。副司直趙㻐申大升沈有鎭黃昇源趙瑍。副司正洪龍儉。
정조 8년
傳于成德朝曰。坐直承旨入侍。
정조 8년
朴祐源。以吏曹言啓曰。今日本曹開坼坐起時。考見京外褒貶啓本。則羅州牧使李廷恢。順川郡守金爔。桃源察訪李希仁題目。全無褒語。則宜置中考。而置諸上考。祥原郡守趙駿逵題目。純是貶意。則宜置下考。而置諸中考。致勤點下。殊無嚴明殿最之意。三道道臣。推考警責。羅州牧使李廷恢。順川郡守金爔。桃源察訪李希仁。竝依定式中考施行。祥原郡守趙駿逵。依定式下考施行。南兵營審藥崔性昌名下。只書題目。不書等第。莫重殿最。有此疎漏之失。事體所在。誠極未安。該兵使推考。注書朴能源。宜置中考。而置諸上考。致勤點下。依定式中考施行。當該磨勘承旨。宜有警責。而近密之臣。該曹例不得請推。何以爲之。敢稟。傳曰。允。承宣推考。
정조 8년
朴祐源。以吏曹言啓曰。工曹正郞鄭東顯。落點筆。全不照檢。致勤下敎。中考施行。該曹堂上。推考警責。新寧縣監趙器鎭。以六年窠守令。三次居中。其間二中。雖因赦令蕩滌。其不治可知。依例罷黜。何如。傳曰。允。
정조 8년
朴祐源。以迎接都監言啓曰。勅使元禮單。例贈別贈。都求請別求請。通官元禮單都求請別求請。各項物種。或以本色持去。或折銀持去。故折銀之類。區別懸註。別單書入之意。敢啓。傳曰。知道。
정조 8년
朴祐源。以迎接都監言啓曰。勅使頭目輩。求請數爻。許給形止。防給形止。一一草記事。命下矣。勅使以下。元別求請外。今番求請物種中。許給防給區別別單書入之意。敢啓。傳曰。知道。
정조 8년
趙興鎭。以兵曹言啓曰。依傳敎。慶尙道晉州牧充軍罪人金萬興。全羅道康津縣充軍罪人金漢柱。所到處卽爲放送之意。敢啓。傳曰。知道。
정조 8년
成德朝。以義禁府言啓曰。更思漂船地方島名。卽罕聞之地。已例如無定配所之事。自今創始。得無開棘之嫌乎。以此分付該府。詳考前例。如無可據文跡。朴廣源配所。以臨淄鎭更爲磨鍊。仍卽分付道臣後。草記事。命下矣。取考本府謄錄。則八禽島曾無罪人定配所之例。朴廣源。以傳旨內辭意。具罪目。交代後。臨淄鎭勿限年定配事。分付該道道臣之意。敢啓。傳曰。知道。
정조 8년
禁府啓目。向前許𡨶李匡運等矣身爲行首副行首。南行宣薦。只以一人單擧。臨窠排擬。輒致苟艱。事之可駭。莫此爲甚。竝只以此照律。何如。啓。依允。
정조 8년
修撰沈樂洙疏曰。伏以。人臣進言。常患其不能盡情。而欲盡其情。尤難見孚於人。亂逆常情之所共討。而人微則言不重。忠憤秉彝之所同有。而言輕則人不信。臣不自諒。妄有所言。垂四五年積謗成罪。義理由臣而益晦。綱紀由臣而益壞。徒致一身之見汚。竟遭千古之所無。臣不足言。有辱朝廷。每一念至。寧欲無生。今臣魂游舁彀。身繞機檴。親知憂其貽累。傍人爲之代怖。獨蒙天地之仁。過於慈母。三至之言。莫之敢售。不惟不罪。假以隆恩。今玆除旨。又在屛伏窮廬之中。北望雲天。有淚如泉。臣之前後章疏。妄自以爲扶植彝倫。要以明大義於一世。衛護吾黨。庶可絶譏議於千載。斷斷臣言。可質寸心。而向者人言。皆是指無謂有。以白爲黑。有不足多辨。臣於對章。略自條陳。而間者重臣金鍾秀。對憲疏陳章。其意尤難測度。其辭亦多疑眩。蓋臣一言。雖不足道。而人臣致討之誠。有可以千里相感。則夫何聲氣異同之可言哉。憲疏所謂繼之一字。似不過言其次第。而鍾秀之必欲發明於繼不繼之間。至引神天而爲誓者。果何意也。一天之下。爲君父討亂賊。鍾秀所謂燕越亦可同情。則國榮德億之間。有何可討與不可討。而至於氷炭之可論哉。頃年臣疏之後。臣與鍾秀。相逢於史局公會。鍾秀咈然曰。子之怪疏。人謂我與知。相坐須勿近我。臣笑曰。公如與知。公不害爲君子矣。臣固知鍾秀之不悅於臣疏。而至今時移事定。已成千載之大案。而鍾秀之必欲岐貳。臣未料也。鍾秀卽臣外族。半生不相識面。四五年前。始得相見於閤外進講之時。又未嘗相過親熟。則心術之微。果何所知得。而至於言議。亦不無互相及聞於知舊者。顧臣言議。徑庭於鍾秀者。果非一二。而至於懲討共議之論。如欲自異。則臣以爲過矣。其所謂爲恥滋大者。臣未知鍾秀之可恥爲何事。而若以臣言。浼浼然爲之恥。則何不明言。使臣有以對之也。始也人言罔測而不足辨也。旣而憲疏可愧而不敢當也。鍾秀之言。又如是非常。則臣不勝其辨而說。只自傷憐而已。尙何言哉。嗚呼。黨習之痼人心敗世道。從古已然。而鍾秀亦老白首矣。寵遇恩造。曠絶今古。何不獨立其身。一心於國。而惟其所難忘而不忍負者。偏私之心。則獨無難於疑眩國是。必欲其倡一聲而立幟建鼓。傾倒一世。影從響應。則吁亦怕矣。仍念臣。偏於嫉邪。而心猶懦弱。過於信人。而語多觸忤。深斥名義之假托。而轉成仇怨。粗效凶醜之懲討。而反致疑怒。平日貫熟之論。或謂之希旨。尋常憂憤之言。或謂之喜事。人欲甘心。臣則笑顔。而首尾迭出。必欲擠陷。雖蒙聖慈之俯憐。而終必無幸。顧今身名之僇辱已極。風波之憂畏轉深。羞見人面。惡聞人聲。晝則仰屋。夜而繞壁。有如失性。殆將病心。直此而將不復爲人。而臣之一身。有不暇言。義理之漸晦。綱紀之益頹。莫非臣妄言之罪。臣罪至此。萬死猶輕。臣聞朝廷請法之大論。獲伸於萬古所無之賊。輿憤少洩。窮覈之議次第將擧。而臣則有生如死。職名猶在。俯仰天地。尙何人哉。雖聖上哀憐而不加之罪。從此餘生。只欲歸依丘壠。屛伏畎畝。朝拜出日。夕望橫斗。粗寓瞻天祝聖之寸忱而已。伏乞天地父母。諒臣哀矜之情。亟降威罰。仍命選部。勿復檢臣之名。以安微分。千萬幸甚。答曰。省疏具悉。爾其勿辭察職。
정조 8년
大司諫金頤柱疏曰。伏以。臣姿劣而性愚。論其人則極庸陋也。識淺而辭拙。語其材則至鈍滯也。素乏寸長。自甘人下。只緣先蔭。厚蒙國恩。位躋亞卿。榮極一身。常懷過福之憂。冞切戒盈之心。臣之區區所自勉者。惟在殫竭筋力。不憚奔走。爲一分塵刹之報矣。迺於千萬不自意。諫長新除。忽下於夢想之外。際因目下懲討之急。未暇自來引義之籲。章皇出肅。旋卽求對。及登文陛。誠未上格。旣不得感回天聽。快伸王章。竟不免草草應文。殆如塞責而止。退而循省。滿心慙悼。益無所容。第惟臣之濫叨言責。非止一再。而曾在先朝。敢引范祖禹故事。旁照義例。略暴衷懇。獲蒙恩遞。又於年前。重叨是任。特荷我殿下曲諒之仁。未及更籲。一違卽解。此莫非天地生成之德。無物不遂者也。上之所以處臣者。臣之所以力辭者。皆由臣地處之窒礙。不宜朝議之參聞。而非比與廟堂相抗之爲可嫌忌故耳。今若徒恃寵靈。未全株守。揚揚冒出於言議可否之地。則其奈素戒一變。前後兩截。何哉。參倚前衡。轉動無路。敢陳由中之懇。仰瀆孔邇之聽。伏乞聖慈。察臣肝膈之言。俾蒙終始之澤。仍治臣瀆擾之罪。以肅朝綱。不勝幸甚。仍竊伏念。臣於見職。艮限有素。則今當冀免。不宜贅他。而沐浴之討。實繫國人之同聲。而鷹鸇之逐。不遑私義之自恤。玆敢沬血而陳之。噫嘻。丙子以後。亂逆相繼。梟音獍腸。疊生於肺腑之地。蛇糾承蹢。互締於柱石之家。鄭妻爲麟謙之根。而十年屈法。尙貸太蓋所未逭之律。龜柱卽量𨩌之本。而一味掩義。猶寬冀顯所未貰之刑。或任其偃處田舍。釀成揆衡之變怪。而不加常刑。或使之量移善地。至啓嵎謫之擅逃。而大壞王綱。義理由是而湮晦。民志因此而詿謬。駸駸然世道人記之。莫可收拾也。職此之故。蔓草難圖。枝種轉玆。國榮之逆節。又復滔天。德相之陰圖。次第畢露。若其憑恃寵遇。擅弄威福。無往非萬剮難贖。而最是沮遏之凶謀。嘗試之陰計。已是劇賊之斷案。受嗾投疏甘心不軌。四字凶言。眞贓自綻。均爲厥罪之罔赦。則擧國含生。孰不欲口臠手磔於此兩賊。而獨奈聖志不斷。邦憲久撓。一致臥牖之斃。一免肆市之戮。此皆載籍以來。治逆之所未有也。自此綱紀不振。凶孽未戢。龍蛇之化。邈然無望。豺狼之性。往而愈肆。又轉而至於夏賊至凶極憯。實爲開闢後。有生民以來。所未聞所未覩之極逆大變矣。究厥逆腸。殆甚於鏡海。論其凶書。有浮於顯元。凡今北面之類。天理所同。輿憤所激。莫不欲北首先死。忿不求生。雖使糜此賊之骨。未足以湔其痛。寢此賊之皮。未足以洩其憤。而只施王敦跪斬之律。未加周書劓殄之典。國是靡定。人心益陷。甚至於李魯春之鬼蜮閃忽。頭面改換。乃敢以護逆見枳。首被夏賊汲引之尹得孚。無難力扶。恣意營救。顯有立脚之意。要爲翻身之計。爲賊邊扶護之不足。又復拖引分外之說。專襲凶賊之餘套。傅會其緖論。擸掇其口氣。潛售網打之計者。苟究心術。皎如十目之覩肺肝矣。必有所受鷹犬於人。則此豈可任其跳踉。不思窮覈。早絶其亂本也哉。雖以得孚言之。始旣護逆。終歸黨逆。其身媒進。專藉劇賊之手段。至惹公議之力斥。則其爲黨與之跡。莫掩於十手之指。春秋先治之律。得孚烏可逭也。而宥還之恩。乃在於夏賊伏法之後者。揆以刑政。寧有是哉。伊後三司。尙無反汗之請。已甚失職而乃至魯春挺身扶護之擧。則此實渠輩陰締之的證矣。臣節之無嚴。世變之層出。一何至此。其變若是。則其治宜嚴。夫旣有今古所無之逆。則當用今古所罕之法。而殄滅之文。昭載於聖經。加等之例。備著於故事。則夫以我殿下燭理炳機之聖。每忽於以恩傷仁之戒。夢仁斗恒等加等之典。又何爲而寢却不行耶。禹夔之處絞。已見班班可據之跡。适姪之置辟。亦係昭昭無疑之事。則此臣所以進而苦口。退又瀝血而不知止者也。伏願聖明。廓揮乾斷。竝允三司之請。亟擧夢仁斗恒等處絞之法。繼賜究覈魯春得孚糾結之情節。快施當律。俾懲凶徒。以折奸萌。以靖世敎焉。答曰。省疏具悉。所陳。已諭於諸批矣。
정조 8년
持平洪樂恒。副校理曺允大。正言申禹相尹行履。副修撰趙弘鎭啓曰。請黜置罪人鄭致達妻。亟令王府。快正典刑。以洩神人之憤。請物故罪人德相。極施孥籍之典。請還寢黑山島圍籬安置罪人龜柱。羅州牧定配之命。仍令王府。設鞫嚴問。快正王法。答曰。不允。
정조 8년
持平洪樂恒。正言申禹相尹行履啓曰。請彦衡養遂獻遂。竝令王府。設鞫嚴問。還寢會遂絶島定配之命。仍令王府。設鞫得情。請還寢李觀源定配之命。更令王府。設鞫得情。請遲晩後物故罪人啓能。亟施孥籍之典。請令王府。一依古典。趾賊等凶種之年未滿者。待其稍長。卽施邦刑。俾絶凶逆易種養禍之患。請亟寢煥億島配之命。仍令王府。加刑得情。快施王章。請亟令王府。夏賊之親屬奴傔。嚴加鞫問。請亟寢夏賊子女。待年用法及斗恒爲奴之命。仍令王府。劃卽正法。少洩一國臣民之憤。答曰。不允。
정조 8년
持平洪樂恒啓曰。請大靜縣爲奴罪人金壽賢。依律處斷。請興陽縣爲奴罪人河翼龍。珍島郡移配爲奴罪人金重得。亟令王府。設鞫得情。快正王法。請大靜縣定配罪人聖中。亟令王府。設鞫嚴問。期於得情。快正王法。請薪智島荐棘罪人瑩中。設鞫嚴問。快施當律。請物故罪人國榮。亟施孥籍之典。請捕廳罪人煥九。亟令王府。嚴加鞫問。快正典刑。請亟寢李魯春島配之命。設鞫嚴問。期於得情。請尹得孚嚴鞫得情。答曰。不允。
정조 8년
正言申禹相啓曰。請大靜縣爲奴罪人金壽賢。更令王府。設鞫嚴問。依律處斷。請爲奴罪人河翼龍金重得。亟命王府。設鞫得情。夬正王法。請大靜縣定配罪人聖中。亟令王府。設鞫嚴問。期於得情。快正王法。請金甲島爲奴罪人克觀。古今島爲奴罪人克泰。泗川縣定配罪人萬赫。更令王府。嚴鞫得情。快正王法。請恒善支屬。亟命散配。時謙兄弟。竝投絶島。以嚴隄防。請荐棘罪人瑩中。亟令王府。設鞫嚴問。快施當律。請巨濟府絶島安置罪人朴宗集。亟令王府。拿鞫得情。施以當律。請逆賊尙魯。亟施孥戮之典。請物故罪人國榮。亟施孥籍之典。請爲奴罪人夢獜。定配罪人崔鍾岳。放送罪人鄭聖休。亟令王府。更爲設鞫。期於得情。各施當律。請甲山府竄配罪人樂彬。亟令王府。設鞫嚴問。施以當律。請還寢煥程發配之命。仍令王府。竝囚煥程煥九。嚴訊取服。各施當律。請特寢李魯春絶島定配之命。仍令王府。設鞫嚴問。期於得情。請尹得孚亟令王府。嚴鞫得情。答曰。不允。
정조 8년
甲辰十二月十九日辰時。上御重熙堂。右副承旨入侍時。右副承旨徐龍輔。檢校直提學徐有防。記事官朴能源李崑秀尹行任。以次進伏訖。上曰。勅行明日還渡。伴送使何間還朝乎。龍輔曰。似在今月二十八九日間矣。上曰。西路使星絡續。官民受弊必多。每念及此。寢食靡寧矣。上命讀公事訖。仍命退。諸臣以次退出。
정조 8년
甲辰十二月十九日初更。上御重熙堂。坐直承旨入侍時。左副承旨趙興鎭。假注書李敬五。記注官金健修。記事官李崑秀。以次進伏訖。上曰。何時下敎。而政望尙不擬入。事極駭然。更爲申飭。斯速捧入。賤臣承命出傳。還入進伏。興鎭曰。說書望筒。更爲擬入事命下。而堂郞謂以未及停當。屢次催促。尙不擧行。事體所在。誠爲未安。當該堂上。推考何如。上曰。依爲之。出擧條命書大司諫金頤柱。校理沈樂洙疏批。仍命退。承史以次退出。
정조 8년
行都承旨金尙集病。行左承旨朴祐源坐。右承旨李時秀坐。左副承旨趙興鎭坐。右副承旨徐龍輔坐直。同副承旨成德朝坐直。注書朴能源仕一員未差。假注書李敬五仕直。事變假注書尹之鉉仕。
정조 8년
成德朝啓曰。合辭方張之時。兩司無詣臺之員。事甚未安。除在外疏批未下外。未肅拜呈告人員。竝卽牌招。何如。傳曰。允。
정조 8년
趙興鎭啓曰。朴宗默之寄食朝房隣舍。未可謂之擅離職次。分揀。使之修納。韓興裕事。雖一度之箚。旣未畢納。焉敢徑歸。然與全未修納而擅離有異。爲先刻期修納。待修納後當處分。政院臨時微稟。沈晉賢則出六之後。事事判異於在院時外入極矣。不獨此事爲然。設有忌故。何不往復政院。待其停當。然後出去乎。其委折。更爲嚴問以啓。至於朴蓍壽事。唉哉。何足多費辭敎。而近日假借撫摩。非謂渠有可取也。卽渠地處。頗不草草故耳。穉騃阿蒙之誤罹罪過。固不足深責。而至於今日事。本事雖似微細。欺瞞之習。漸不可長。且況毛羽未成。便生似此意思。此是渠外祖之所敎乎。婦翁之所使乎。設令有切緊之故。又何不相議堂上堂后乎。且此所對之言。放恣甚矣。此等新進。決無更許仕宦之理。渠之所爲。更令仔細納招。萬一遲滯。又或欠詳。竝與承宣。難免重勘。以此知悉事。命下矣。問于朴蓍壽沈晉賢處。則朴蓍壽則以爲。臣於再昨日。特敎詣朝房。修納之後。卽爲來詣。以爲罔夜修整之計。而不但臣之蒙騃無識。難望成樣。且許多日記。獨自修整。實無趁期之勢。故若在家。與人相議分力。則愚迷之意。或可得趁限免罪。果爲擅離朝房。自犯死罪。此外如有一毫隱情。今此屢次嚴問之下。何敢不爲直告。更添死罪乎。惶懍震剝。不知所措云。沈晉賢則以爲。臣之不告政院。擅歸私次之罪。自速萬戮。只自戰懍。伊日適値臣亡兄終祭。徒知私情之至切。至於特敎之下。不敢擅離。雖有緊故。亦宜往復政院之道理。茫未省覺。莫非臣愚頑無狀之致。此外若或有一分隱情。則屢次嚴問之下。豈敢不一一直告乎。惶隕之極。不知所措云矣。敢啓。傳曰。沈晉賢情私。今始聞之。如以此箇事狀。微通喉院。豈有昨日飭敎。渠之必欲出去。情理則然。不徒朝房待令。雖在禁推中。若知實故之如許。豈無曲諒之道乎。然而渠敢潛自逃歸。甘自犯於欺瞞之科。不可尋常處之。待日記畢修納。當處分。該房知悉。至於朴蓍壽。毋論此事他事。惟以欺瞞。便成蠹謀之伎倆。眞所謂做人樣子。知自餠葉者。卽蓍壽準備語。聞渠贅在渠婦翁之家。學書學字。至被捶楚。彼之敎渠。渠之事彼。以慈父而兼嚴師。以甥館而作子舍云。而渠於出身未幾。所犯非細。此皆渠之婦翁不善敎導之罪。此則從當査處。而觀此對語。漫漶如前。了無從實直陳之意。當該承宣之猶且掩覆。極爲駭然。心無定向。乍出乍入。欲以似此手段。隨處彌縫可乎。此則姑不足說。而右承旨昨日飭敎。何如。而不念息愆之方。忽又諉之於左副。無意嚴督。可謂罪上添罪。此問啓。更卽出意見嚴問捧入事。右承旨知悉。
정조 8년
徐龍輔啓曰。春帖子製述人。旣已抄啓矣大提學吳載純。待明朝牌招。出韻科次。何如。傳曰。允。
정조 8년
徐龍輔啓曰。今此春帖子製述抄啓人中。時無職名人。令該曹口傳付軍職。何如。傳曰。允。
정조 8년
兵批。副司果單李顯默姜忱李祖源徐美修鄭東觀鄭景祚沈鏗韓光近柳雲羽。
정조 8년
傳于趙興鎭曰。大司成閔鍾顯。聞有實𧏮。陳疏到院云。許遞。前望單子入之。待下批牌招察任。
정조 8년
大司成前望單子入之。李敬養落點。
정조 8년
成德朝。以弘文館言啓曰。本館下番修撰臣申耆。以西學兼敎授儒生試取事。今日晝仕出去之意。敢啓。傳曰。知道。
정조 8년
朴祐源。以弘文館言啓曰。本館上番闕直。事甚未安。今日政。新除授校理李東稷。卽爲牌招入直。何如。傳曰。允。
정조 8년
趙興鎭。以都摠府言啓曰。副摠管元厚鎭。以文臣朔試射試官。訓鍊院晝仕出去之意。敢啓。傳曰。知道。
정조 8년
趙興鎭。以扈衛廳大將意啓曰。別將具敍五。身病猝劇。勢難察任。改差。何如。傳曰。允。
정조 8년
趙興鎭。以訓鍊都監言啓曰。本局諸將官。自今年正月。至十二月射講居首人。依例別單書入之意。敢啓。傳曰。知道
정조 8년
趙興鎭。以訓鍊都監言啓曰。年終放砲習放。今月二十五日。洗馬臺爲之之意。敢啓。傳曰。知道。
정조 8년
行大司諫金頤柱。司諫洪周萬。持平洪樂恒朴長卨。正言申禹相尹行履。修撰申耆啓曰。請黜置罪人鄭致達妻。亟令王府。快正典刑。以洩神人之憤。請物故罪人德相。亟施孥籍之典。請還寢黑山島圍籬安置罪人龜柱。羅州牧定配之命。仍令王府。設鞫嚴問。快正王法。答三司曰。不允。
정조 8년
行大司諫金頤柱。司諫洪周萬。持平洪樂恒朴長卨。正言申禹相尹行履啓曰。請彦衡養遂獻遂。竝令王府。設鞫嚴問。請還寢會遂絶島定配之命。仍令王府。設鞫得情。請還寢李觀源定配之命。更令王府。設鞫得情。請遲晩後物故罪人啓能。亟施孥籍之典。請令王府。一依古典。趾賊等凶種之年未滿者。待其稍長。卽施邦刑。俾絶凶逆易種養禍之患。請亟寢煥億島配之命。仍令王府。加刑得情。快施王章。請亟令王府。夏賊之親屬奴傔。嚴加鞫問。請亟寢夏賊子女。待年用法及斗恒爲奴之命。仍令王府。劃卽正法。少洩一國臣民之憤。答兩司曰。不允。
정조 8년
持平朴長卨啓曰。請大靜縣爲奴罪人金壽賢。依律處斷。請興陽縣爲奴罪人河翼龍。珍島郡移配爲奴罪人金重得。亟令王府。設鞫得情。快正王法。請大靜縣定配罪人聖中。亟令王府。設鞫嚴問。期於得情。快正王法。請薪智島荐棘罪人瑩中。設鞫嚴問。快施當律。請物故罪人國榮。亟施孥籍之典。請捕廳罪人煥九。亟令王府。嚴加鞫問。快正典刑。請亟寢李魯春島配之命。設鞫嚴問。期於得情。請尹得孚嚴鞫得情。答府曰。不允。
정조 8년
司諫洪周萬啓曰。請大靜縣爲奴罪人金壽賢。更令王府。設鞫嚴問。依律處斷。請爲奴罪人河翼龍金重得。亟令王府。設鞫得情。快正王法。請大靜縣定配罪人聖中。亟令王府。設鞫嚴問。期於得情。快正王法。請金甲島爲奴罪人克觀。古今島爲奴罪人克泰。泗川縣定配罪人萬赫。更令王府。嚴鞫得情。快正王法。請恒善支屬。亟命散配。時謙兄弟。竝投絶島。以嚴隄防。請荐棘罪人瑩中。亟令王府。設鞫嚴問。快施當律。請巨濟府絶島安置罪人朴宗集。亟令王府。拿鞫得情。施以當律。請逆賊尙魯。亟施孥戮之典。請物故罪人國榮。亟施孥籍之典。請爲奴罪人夢獜。定配罪人崔鍾岳。放送罪人鄭聖休。亟令王府。更爲設鞫。期於得情。各施當律。請甲山府竄配罪人樂彬。亟令王府。設鞫嚴問。施以當律。請還寢煥程發配之命。仍令王府。竝囚煥程煥九。嚴訊取服。各施當律。請特寢李魯春絶島定配之命。仍令王府。設鞫嚴問。期於得情。請尹得孚。亟令王府。嚴鞫得情。答院曰。不允。
정조 8년
甲辰十二月二十日巳時。上御重熙堂。左承旨入侍時。行左承旨朴祐源。檢校直提學徐有防。記事官朴能源。記注官金健修。記事官李崑秀。以次進伏訖。上曰。右副承旨入侍。出榻敎徐龍輔進伏。上曰。兼春秋出去。持昨日啓辭批答以來。可也。健修承命捧入。上覽訖。更爲出給。令政院改問啓以入。祐源曰。尙衣院以御衣襨衙門。事體自別。匠手輩使役。專以直房爲歸。而一自槐院權接之後。許多使役。無處容住。莫重進獻。或不無因此愆期之慮。揆以事面。極爲苟艱。承文院則移接他處事。令該院從便擧行。直房不多日內。還屬本院之意。出擧條。分付何如。上曰。依爲之。出擧條上命書榻敎曰。進御人蔘養胃湯。依前方。自今日一貼式煎入。仍命退。諸臣以次退出。
정조 8년
甲辰十二月二十日午時。上御重熙堂。右副承旨入侍時。右副承旨徐龍輔。假注書李敬五。記事官李崑秀尹行任。以次進伏訖。上命讀諸公事。龍輔讀奏訖。仍命退。承史以次退出。
정조 8년
行都承旨金尙集病。行左承旨朴祐源坐。右承旨李時秀坐直。左副承旨趙興鎭坐。右副承旨徐龍輔坐。同副承旨成德朝坐直。注書朴能源仕一員未差。假注書李敬五仕直。事變假注書尹之鉉仕。
정조 8년
李時秀啓曰。戶曹判書鄭一祥。館伴徐有隣。遠接使趙時俊。率該色郞廳。依下敎來待矣。傳曰。入侍。
정조 8년
趙興鎭。以弘文館言啓曰。本館上番闕直。事甚未安。修撰沈樂洙。疏批已下。卽爲牌招。以爲姑陞入直。何如。傳曰。允。
정조 8년
趙興鎭。以兵曹言啓曰。新除授全羅右水使許拭。老母今年八十歲。法不當遠離赴任。呈狀乞遞。閫帥之親年七十五歲以上者。許遞其任。載在法典。依例改差。何如。傳曰。閫任差除。非卿生色之窠。則當初何不審愼備擬。有此草記煩請乎。然親年篤老。法不當强令赴任。許拭改差。口傳差出。可也。
정조 8년
兵曹口傳政事。以白師誾爲全羅右水使。
정조 8년
趙興鎭。以兵曹言啓曰。宣薦內禁衛取才時。三技以上入格人。單子書入之意。敢啓。傳曰。出身及南行應薦者都數。至爲百餘人。而觀此別單入格。只是二十七人。在外或有故未赴試。似甚夥然而然。雖過政月。一一口傳之地。可也。
정조 8년
趙興鎭。以禁衛營言啓曰。本營諸將官。今年射講居首人。依例別單書入之意。敢啓。傳曰。知道。
정조 8년
趙興鎭。以御營廳言啓曰。本廳諸將官。今年射講居首人。別單書入之意。敢啓。傳曰。知道。
정조 8년
禁府照目。宣傳官許𡨶李匡運等矣身爲行首副行首。南行薦只以一人單擧。臨窠排擬。輒致苟艱。事之可駭。莫此爲甚。竝只以此照律罪。各杖一百收贖。告身盡行追奪。私罪。奉敎依允。李匡運功減一等爲良如敎。
정조 8년
大司諫金頤柱。司諫洪周萬。掌令宋益中。持平朴長卨。正言申禹相尹行履。修撰申耆啓曰。請黜置罪人鄭致達妻。亟令王府。快正典刑。以洩神人之憤。請物故罪人德相。亟施孥籍之典。請還寢黑山島圍籬安置罪人龜柱。羅州牧定配之命。仍令王府。設鞫嚴問。夬正王法。答三司曰。不允。
정조 8년
大司諫金頤柱。司諫洪周萬。掌令宋益中。持平洪樂恒朴長卨。正言申禹相尹行履啓曰。請彦衡養遂獻遂。竝令王府。設鞫嚴問。還寢會遂絶島定配之命。仍令王府。設鞫得情。請還寢李觀源定配之命。更令王府。設鞫得情。請遲晩後物故罪人啓能。亟施孥籍之典。請令王府。一依古典。趾賊等凶種之年未滿者。待其稍長。卽施邦刑。俾絶凶逆易種養禍之患。請亟寢煥億島配之命。仍令王府。加刑得情。快施王章。請亟令王府。夏賊之親屬奴傔。嚴加鞫問。請亟寢夏賊子女。待年用法及斗恒爲奴之命。仍令王府。劃卽正法。少洩一國臣民之憤。答兩司曰。不允。
정조 8년
掌令宋益中啓曰。請大靜縣爲奴罪人金壽賢。依律處斷。請興陽縣爲奴罪人河翼龍。珍島郡移配爲奴罪人金重得。亟令王府。設鞫得情。快正王法。請大靜縣定配罪人聖中。亟令王府。設鞫嚴問。期於得情。夬正王法。請薪智島荐棘罪人瑩中。設鞫嚴問。快施當律。請物故罪人國榮。亟施孥籍之典。請捕廳罪人煥九。亟令王府。嚴加鞫問。夬正典刑。請亟寢李魯春島配之命。設鞫嚴問。期於得情。請尹得孚。嚴鞫得情。答府曰。不允。
정조 8년
正言尹行履啓曰。請大靜縣爲奴罪人金壽賢。更令王府。設鞫嚴問。依律處斷。請爲奴罪人河翼龍金重得。亟命王府。設鞫得情。快正王法。請大靜縣定配罪人聖中。亟令王府。設鞫嚴問。期於得情。快正王法。請金甲島爲奴罪人克觀。古今島爲奴罪人克泰。泗川縣定配罪人萬赫。更令王府。設鞫得情。夬正王法。請恒善支屬。亟命散配。時謙兄弟。竝投絶島。以嚴隄防。請荐棘罪人瑩中。亟令王府。設鞫嚴問。快施當律。請巨濟絶島安置罪人朴宗集。亟令王府。拿鞫得情。施以當律。請逆賊尙魯。亟施孥戮之典。請物故罪人國榮。亟施孥籍之典。請爲奴罪人夢獜。定配罪人崔鍾岳。放送罪人鄭聖休。亟令王府。更爲設鞫。期於得情。各施當律。請甲山府竄配罪人樂彬。亟令王府。設鞫嚴問。施以當律。請還寢煥程發配之命。仍令王府。竝囚煥程煥九。嚴訊取服。各施當律。請特寢李魯春絶島定配之命。仍令王府。設鞫嚴問。期於得情。請尹得孚。亟令王府。嚴鞫得情。答院曰。不允。
정조 8년
甲辰十二月二十一日辰時。上御重熙堂。左副承旨入侍時。左副承旨趙興鎭。記事官朴能源李崑秀尹行任。以次進伏訖。上曰。提調入侍。出榻敎徐有隣進伏。上命書傳敎曰。勅行昨已渡江。支勅定例如已出草。戶判與該郞入侍。遠接使館伴。一體來待。仍命退。諸臣以次退出。
정조 8년
甲辰十二月二十一日未時。上御誠正閣。館伴遠接使戶曹堂郞入侍時。館伴徐有隣。遠接使趙時俊。戶曹判書鄭一祥。左副承旨趙興鎭。假注書李敬五。記事官金鳳顯尹行任。戶曹正郞具膺。以次進伏訖。上曰。右承旨入侍。出榻敎右承旨李時秀。承命進伏。興鎭退出。上曰。支勅凡節。不可無一定之規。雖以今番列邑接待言之優劣各異。豐薄不齊。有若互相夸大者然。甚非朝家待勅之本意。卿等須爛熳商確。修正定例。而封勅則加等。例勅則減等。至於各樣物種。量其高下貴賤。而參酌定價。俾無列邑眩於擧行之弊。至若房排器皿。或有經一勅而改爲者。或至三四勅而仍用者。此亦定限磨鍊。使京外無錙銖之別。似好矣。時俊曰。同一勅行。而若有差等分排。延勅事面。恐涉如何矣。上曰。郞廳所見。何如。膺曰。凡例則今方釐正。而至於物種。各有貴賤之時。今若一例定價。則恐或窒礙。此則臨時隨其市直。似好矣。上曰。大體從優定價。則自可折長補短。必須善爲磨鍊。以爲列邑息肩之道宜矣。當此邦慶無前。八域同歡。今番勅行。又比他自別。而三道支勅所入。聞甚夥然。畿內殘邑之債負。亦不可不念。竊欲全數蕩減。卿等之意。果如何。僉曰。聖敎誠至當矣。上曰。三道蕩減之數。將爲幾何。時俊曰。京畿海西則姑未詳知。而關西則不過三萬餘金云矣。上曰。雖至四五萬。不甚大段矣。時俊曰。兩西則俱有元定勅需。而畿邑獨無此例。今若以某樣穀。分排磨鍊則。似好矣。上曰。此則從後商量稟處。可也。沿路之迎送勅行。凡係用民力之事。一竝禁飭矣。富民之勅需。監色或有勒定之時。種種弊端。不一而足云。今番果能無此患。而有實效否。時俊曰。飭敎之下。尤焉敢擾民。列邑擧行果譱爲之矣。上曰。禁雜人。所以示紀綱也。善接待。所以示慇懃也。其去其來。亦能一一遵守乎。時俊曰。朝令至嚴。孰敢違越。此亦惕念奉承矣。有隣曰。送勅時。以前排旗幟事。自京行關。而卽聞松都。不善擧行云。不可無請推之擧矣。上曰。然矣。仍命退。諸臣以次退出。
정조 8년
行都承旨金尙集傳旨未下。行左承旨朴祐源坐。右承旨李時秀坐直。左副承旨趙興鎭坐直。右副承旨徐龍輔坐。同副承旨成德朝坐。注書朴能源仕一員未差。假注書李敬五仕直。事變假注書尹之鉉仕。
정조 8년
趙興鎭啓曰。卽伏見洪忠水使趙心泰今秋冬等褒貶啓本。則邊將無一人居下。殊無嚴明殿最之意。推考警責。何如。傳曰。允。
정조 8년
右承旨李時秀。左副承旨趙興鎭。右副承旨徐龍輔。同副承旨成德朝啓曰。伏以。享祀之禮。雖是聖王之所重。而保嗇之方。亦爲聖人之所愼。不可以所重。而或忽於所愼也審矣。大社祈年誓戒隔宵。親臨有命。小大駿奔。敬神勤民之聖意。臣等誠不勝欽仰攢頌之至。而顧今聖候。方在靜攝之中。嘉平纔過。寒威愈緊。深夜殿陛。玉體勞動。豈不誠萬萬焦迫者乎。憂慮之極。玆敢相率齊籲。伏乞聖上。念聖人愼疾之戒。亟寢親臨之命焉。惶恐敢啓。答曰。微感已臻差境。蹔時臨殿。豈至添損乎。
정조 8년
李時秀啓曰。藥房提調徐有隣。有稟達事。來詣請待矣。傳曰。入侍。
정조 8년
李時秀啓曰。左議政洪樂性。判府事李福源。有稟達事。來詣請對矣。傳曰。入侍。
정조 8년
傳于李時秀曰。左承旨與提調入侍。
정조 8년
以修撰沈樂洙牌不進罷職傳旨。傳于成德朝曰。只推。
정조 8년
趙興鎭。以弘文館言啓曰。本館上番闕直。事甚未安。修撰沈樂洙。旣有只推之命。卽爲牌招。以爲姑陞入直。何如。傳曰。允。
정조 8년
朴祐源。以吏曹言啓曰。今此社稷祈穀大祭親行時。壇上執禮預差。前承旨李兢淵塡差。而時無職名。令該曹口傳付軍職。何如。傳曰。允。
정조 8년
兵曹口傳政事。副司直單李兢淵。
정조 8년
朴祐源。以景慕宮都提調意啓曰。御覽植木帖子。以四季朔請出。生枯數爻。修整以入事。曾已定式矣。今季朔則別無生枯之可以修整者。御覽帖子。姑不請出之意。敢啓。傳曰。知道。
정조 8년
成德朝。以吏曹言啓曰。明日親臨誓戒時。左右通禮。不可不備。左通禮未差之代。口傳備擬以入之意。敢啓。傳曰。知道。
정조 8년
朴祐源。以禮曹言啓曰。觀此慶尙監司李秉模。以盈德幼學申東煥。爲其七代祖虬年。壬辰死亂請褒事上言査實狀啓。則論列邑報。附陳已見。請令該曹稟處矣。虬年身無守土之責。名編倡義之列。臨亂授命。爲國殉節。果如其言。則誠爲卓異。而事旣久遠。文獻無徵。今其後孫之所引者。俱非公家之文蹟。不果邑儒之狀。營門之題。而當時紀實。未見名碩之言。墓道誌狀。皆出後生之手。無足藉重。亦難徵信。至於生前田畓文記之分衿於子孫者。道臣之啓以爲。可見其誓死炳然之心。有非倉卒間辨得者云。而烈士殉國。性命猶且不顧。區區田民。又安足以溷其心乎。道啓之以此一事。據爲斷案。在臣迷見。終所未曉。又若其子廷瑞之孝行。其孫英男之效忠。可謂無忝。亦足嘉尙。而比於其祖。不啻有間。到今曠世之後。至請褒異之典。言旣無稽。尤難輕議。上言內辭緣。置之。何如。傳曰。允。
정조 8년
朴祐源。以禮曹言啓曰。觀此慶尙監司李秉模。以安東幼學邊達遠爲其母尹氏殉節。請褒事上言査啓。則論列邑報。請令該曹稟處矣。尹氏之夫死身殉。從容就盡。遺書衣襪。辭意悽惋。雖違三從之義。可謂一節之烈。士林之呈籲。邑宰之題奬。亦足徵信。合施旌褒。而近來外方孝烈之狀。或多虛實相蒙之弊。苟非事蹟。十分明白。莫重恩典。不可輕許。今此修啓之道臣。亦嘗以商量登聞之意。論題於儒狀。而道臣在任。今旣滿瓜。則其所商量。亦必爛熟。終無登聞。以至許久。始因査啓之命。乃有稟處之狀。意在難愼。亦可推知。今以其子之呼籲。輒施其母之請褒。言不由公。事係干恩。恐非重節行愼恩賞之道。果使尹氏之節行。益著道內之輿誦。道臣採訪。自當登聞。上言內辭緣。今姑置之。何如。傳曰。允。
정조 8년
趙興鎭。以兵曹啓曰。今十二月二十三日四更頭。親臨受誓戒時。禁軍等。別將當爲率領侍衛。而別將李漢昌。方在任所。未及上來。依前例以內禁衛將李邦五。兼領擧行之意。敢啓。傳曰。知道。
정조 8년
趙興鎭。以守禦廳言啓曰。本廳諸將官。今年射講居首人。依例別單書入之意。敢啓。傳曰。知道。
정조 8년
趙興鎭。以摠戎聽言啓曰。本廳諸將官射講居首人。依例別單書入之意。敢啓。傳曰。知道。
정조 8년
趙興鎭。以迎接都監言啓曰。觀此伴送使狀啓。自松都至金川。數十里之間。旗幟不爲整待。以致紛紜。軍物差使員。伴送使雖已拿入。分付云。而此槪兩道地界。互相推諉。致有此貽羞之擧。不可無査處。自迎接都監。卽爲詳査。論理草記事。命下矣。依傳敎。卽爲發關査問。則開城留守鄭昌聖査報內以爲。本府則勅使入境時。只是鋪陳器皿待令。而至於旗幟。例自各道擧行。故上來時。海西旗幟。至本府館門外。與畿營旗幟。相爲交替。則回還時。畿營旗幟。所當隨往境上。與海營旗幟。面看交代。而今番則畿營旗幟。勅行入館後。乘夜直歸。不復關由於儐使及巡使。故茫然不知。以致闕待。而前後勅行。本府初無旗幟擧行之事云。故又以此意。發關査問於京畿監司金思穆處。則査報內以爲。兩西大小使星之行。前排旗幟。松營依例出待。獨於勅行。大旗幟之不爲待令。未知有何所據。而旣是前例。則固不必說道。今番回還時。大旗幟排立。係是創有之事。自都監啓下。行會於三道及松營。則事當一例擧行。如或不然。何不論報都監。文移兩道。預令相悉從便擧行。而致有此闕待之境乎。大抵前排替把之規。境上替把。則不得不面看交替。館門替把。則入館所後。例有軍物退却之令。過站之軍物。自當散去。來站之軍物。仍爲立把。卽是常例。本道何能逆料其松營之不爲侍令。金川之捨却前例。預爲申飭。使長湍大旗幟。旣過其境。又過松營。轉至他道他邑乎。至於交替時。關由巡使及儐使。前所未聞者。非但長湍一邑。兩西諸邑。亦無是例。而長湍府勅行回還時。一依上來時例。前排至松營落後。則今此松營。以巡使儐使。茫然不知。以致闕待爲報者。誠是意外。若以金川之不遵上來時已例。推諉於海西。則猶或可也。歸咎於本道。誠甚不當云。黃海兵使任嵂査報內以爲。金川距松都。爲四十里。而松都境爲三十五里。金川境爲五里。其間有一大川。以此分界。凡大小使行替把之規。互相不越川。松都旗幟。至于川之南邊而落後。金川旗幟。排立于川之北邊待候。自是前例。則其間元無紛紜推諉之弊。而今番勅行下來時。本道大旗幟。軍物差使員。領率整待於川之北邊。及其勅行之到境。仍爲前行以來。而松都旗幟。初不來到於川之南邊。便是皮之不存。兩界之間。旣無相傳替把之事。京畿差使員拿入。只在於松都替馬所。而替馬所距金川界。爲十五里。故本道差使員。初不詰問。此非當待而不待之事云矣。大旗幟排立一事。旣已筵稟。行會於各道及松都。則各道及松都。勿拘前例與否。自當往復相議。從便擧行。不至於闕待之境。而畿營則不使面看交替於海西旗幟。而徑先還歸。海西則固當一遵上來時例。待令於前日替把之所。而不此之爲。只使待令於金川境大川南邊。松都則雖曰無例。旣是主站衙門。則海西旗幟替把前。京畿旗幟。宜不卽放送。設令不告而去。自當追捉排立。若或遠去難及。則金川旗幟。亦可以馳撥。分付。如例入把。又或不然。毋論有例無例。自本府排立。不至闕待。未爲不可。而俱不出此。揆以事面。兩道及松都。皆有所失。開城留守鄭昌聖。京畿監司金思穆。黃海兵使任嵂。竝從重推考。何如。傳曰。允。
정조 8년
大司諫金頤柱。司諫洪周萬。掌令宋益中。掌令安鼎大。持平洪樂恒。持平朴長卨。正言申禹相。正言尹行履。修撰申耆啓曰。請黜置罪人鄭致達妻。亟令王府。快正典刑。以洩神人之憤。請物故罪人德相。亟施孥籍之典。請還寢黑山島圍籬安置罪人龜柱。羅州牧定配之命。仍令王府。設鞫嚴問。夬正王法。答三司曰。不允。
정조 8년
行大司諫金頤柱。司諫洪周萬。掌令宋益中。掌令安鼎大。持平洪樂恒。持平朴長卨。正言申禹相。正言尹行履啓曰。請彦衡養遂獻遂。竝令王府。設鞫嚴問。請還寢會遂絶島定配之命。仍令王府。設鞫得情。請還寢李觀源定配之命。更令王府。設鞫得情。請遲晩後物故罪人啓能。亟施孥籍之典。請令王府。一依古典。趾賊等凶種之年未滿者。待其稍長。卽施邦刑。俾絶凶逆易種養禍之患。請亟寢煥億島配之命。仍令王府。加刑得情。快施王章。請亟令王府。夏賊之親屬奴傔。嚴加鞫問。請亟寢夏賊子女。待年用法及斗恒爲奴之命。仍令王府。劃卽正法。少洩一國臣民之憤。答兩司曰。不允。
정조 8년
掌令安鼎大啓曰。請大靜縣爲奴罪人金壽賢。依律處斷。請興陽縣爲奴罪人河翼龍。珍島郡移配爲奴罪人金重得。亟令王府。設鞫得情。快正王法。請大靜縣定配罪人聖中。亟令王府。設鞫嚴問。期於得情。夬正王法。請薪智島荐棘罪人瑩中。設鞫嚴問。快施當律。請物故罪人國榮。亟施孥籍之典。請捕廳罪人煥九。亟令王府。嚴加鞫問。夬正典刑。請亟寢李魯春島配之命。設鞫嚴問。期於得情。請尹得孚。嚴鞫得情。答府曰。不允。
정조 8년
正言申禹相啓曰。請大靜縣爲奴罪人金壽賢。更令王府。設鞫嚴問。依律處斷。請爲奴罪人河翼龍金重得。亟命王府。設鞫得情。快正王法。請大靜縣定配罪人聖中。亟令王府。設鞫嚴問。期於得情。快正王法。請金甲島爲奴罪人克觀。古今島爲奴罪人克泰。泗川縣定配罪人萬赫。更令王府。嚴鞫得情。快正王法。請恒善支屬。亟命散配。時謙兄弟。竝投絶島。以嚴隄防。請荐棘罪人瑩中。亟令王府。設鞫嚴問。快施當律。請巨濟府絶島安置罪人朴宗集。亟令王府。拿鞫得情。施以當律。請逆賊尙魯。亟施孥戮之典。請物故罪人國榮。亟施孥籍之典。請爲奴罪人夢獜。定配罪人崔鍾岳。放送罪人鄭聖休。亟令王府。更爲設鞫。期於得情。各施當律。請甲山府竄配罪人樂彬。亟令王府。設鞫嚴問。施以當律。請還寢煥程發配之命。仍令王府。竝囚煥程煥九。嚴訊取服。各施當律。請特寢李魯春絶島定配之命。仍令王府。設鞫嚴問。期於得情。請尹得孚。亟令王府。嚴鞫得情。答院曰。不允。
정조 8년
領府事金尙喆箚曰。伏以。臣伏聞保護輔弼之臣。爲寢親臨誓戒。相率求對云。今玆之請。伏想聖明。亦必翻然允從矣。顧今祈年之擧。實是爲生民。靡不用極之至意。欽頌讚嘆。孰不欲仰體。而第念民事雖重。何如聖躬受宗社萬年之托哉。今冬大寒。挽近未有。嘉平已過。栗烈愈甚。六氣所傷。委巷亦然。一或添感。多致彌久。況聞近日聖候。方在調攝之中。此時觸冒勞動。曉夜將事於壇壝之間。決知非大聖人愼重之道。噫。我殿下宵旰一心。是民也。深仁厚澤。浹民肌髓。八域含生之家謠戶祝。唯在吾君之庶幾無疾病。則彼雖雖之期望我殿下者。其將在方社之親享耶。抑當在聖體之康寧耶。民情所在。天心可知。深宮穆淸。至誠對越。則一國有秋之慶可得之。殿下方寸之內。固何待牲幣之躬將也。如臣殘喘。近添寒疾。欲起還仆。未能與諸大僚。登筵齊籲。而一段憂愛之忱。不勝耿耿。玆敢略效微悃。伏乞聖明。亟寢親祼之命。以副擧國臣民顒祝之望焉。取進止。答曰。省箚具悉卿懇。誓戒豈或攝行。愼節爲卿慮念。安心益加善攝。仍傳曰。此批答。遣史官。傳諭于領府事。
정조 8년
領議政徐命善箚曰。伏以。祈年大社。期日不遠。而親臨誓戒。當在今夕矣。聖念每勤於重農。躬享必擧於頻歲。凡在瞻聆。孰不欽仰。第伏念三冬寒事。一直陡劇。積雪封屋。淫霧透衣。人或觸冒。無不受病。閭巷之間。感氣大行。此正聖人節宣之時。況伏聞比日玉體。微有欠寧。今雖遄復天和。而少愈之戒。尤不可不念。凌寒殿陛。侵曉勞動。不但下情之萬萬焦悶。亦豈所以仰體陟降惟憂之意乎。伏願聖明。更加三思。夬降一兪。特寢祈穀大祭親行之命。以副顒祝之群情焉。臣職在必遞。病實難醫。身帶藥院。不能同聲求對。只以數行短箚。替陳憂迫之忱。有臣如此。生不如死。懇乞亟降威譴。俾公私不至兩妨。不勝幸甚。取進上。答曰。省箚具悉卿懇。祈豐一念。寤寐如結。病且不至難强。豈或命官攝享。卿須諒之。愼節近獲向差云。來曉誓班。必須進參之意。已言於傳諭承旨。卿須安心勿辭。卽起視事。仍傳曰。此批答。遣史官。傳諭于領議政。
정조 8년
領敦寧鄭存謙箚曰。伏以。上辛祈穀。親享有命。修誓聽戒。將在今夕。而隆沍尙凝。寒威轉嚴。委巷之間。外氣大行。當此時親勞玉趾。觸冒曉夜將事。裸薦於壇壝之間。決知非大聖人愼疾之道。矧今玉候。方在調攝。六氣所感。尤不可不慮也。我聖上重本爲民之一念。不自有於聖躬。而亦豈不念聖躬之保護將攝。乃爲爲民之大本耶。雖殿下穆淸深居。而一心對越。祈年上瑞。已自得於方寸。固何待於親將。而目今八域群生顒若之望。亦惟在於吾王之庶幾無疾。人情所同。天意可見。卽伏聞時原任諸大臣。以此求對。祈寢成命。群誠所格。聖心可回。顧臣重罹寒疾。晝夜失汗。喘喘欲盡。已過一旬。一縷殘命。恐難再延。無以自力隨參於求對之列。尙有不泯之知覺。耿耿寸忱。消鑠不得。玆敢短箚陳籲。而情極病危。語短心長。草草數行。陳此微悃。懇乞聖明。亟下攝享之命。以副臣民之望焉。取進止。答曰。省箚具悉卿懇。愼度爲卿慮念切切。誓戒有難替攝。卿須諒之。仍傳曰。此批答。遣史官。傳諭于領敦寧。遣御醫看病。
정조 8년
修撰申耆箚曰。伏以。祈穀之享卜日。誓戒之期隔宵。我殿下爲民致虔之聖意。孰不欽仰。而第今積雪如屋。寒風折綿。雖於暫時臨殿之頃。固多侵曉觸冒之慮。伏況聖候之微感未解。藥院之湯劑尙進。則此時勞動之擧。豈不有乖於節宣保嗇之方乎。將事之期。尙多餘日。竊冀天氣之稍和。玉體之快復。而至若今夜躬臨之命。尤違古人少愈之戒。臣於此。實不勝憂慮。玆敢短箚陳籲。伏乞特寢成命。仍令替攝焉。取進止。答曰。省箚具悉。已諭院啓矣。
정조 8년
甲辰十二月二十二日巳時。上御誠正閣。時原任大臣。藥房提調入侍時。左議政洪樂性。判府事李福源。藥房提調徐有隣。行左承旨朴祐源。同副承旨成德朝。記事官朴能源金鳳顯尹行任。以次進伏訖。樂性等進前曰。日氣不調。此時聖體。若何。上曰。胃氣少虛。今則諸節如常矣。樂性曰。社壇親享。寔出我聖上爲民之至意。而第近來閭巷。感氣大熾。況今靜攝之餘。當夜觸寒。甚可憂悶。且祈穀大祭。先朝亦多攝行之已例。伏願更加三思。無忽少愈之戒焉。福源曰。日候不調。莫如近日。此時將事。有妨愼攝。冒寒躬行。恐非大聖人愼疾之義。方今擧國顒望。惟在吾王之無疾。伏願深留聖意。以副群情焉。有隣曰。享禮雖未親行。深宮對越。足以仰格。請亟允大臣之請焉。祐源德朝曰。大臣之言。出於憂愛。請亟允其請焉。上曰。一時微恙。旣已復常。何必過慮。今日已受誓戒。勿爲更煩。可也。樂性曰。享禮前。日子頗多。姑觀其時日候。決之何如。上曰。予意已定。不必如是矣。樂性曰。李魯春之囚在南間已久。而尙無究問之擧。臣未知聖意之有在。而此不可不一番嚴問。究其根脈矣。福源曰。若不一問。則此獄何時可以究竟乎。上曰。此何足誅。予雖不問。已知其情矣。樂性曰。一番嚴問。苟其情之可置辟則置辟。可酌處則酌處。何必遷延時月。持疑不決乎。如或徑斃。則渠之情跡。終無以究覈。獄體恐不如是矣。上曰。金鍾秀削黜處分。卿則以爲。何如。樂性曰。鍾秀向疏中六字說。極爲無狀矣。渠以擔當義理之人。不思體國之義。反懷背公之心。甘自陷於罔測之科。臣與渠。雖是四寸之親。旣見其心跡之如此。則豈有一毫顧藉之意乎。朝家處分。旣下依啓之敎。而畢竟勘律。不過削黜而止。臣於此。誠不知其穩當矣。上曰。予於此重臣。倚毗何如。眷注何如。保合世臣四字。惟予苦心。而向日筵席。縷縷下敎。不啻丁寧。則此重臣豈曰不知。而頃日一疏。大違予之本意。誠可謂沒着落矣。此予所以不得不處分。而只令削黜。予意有在。豈或私護而然耶。上曰。領相之病。近則如何。予觀其所陳箚子。不但病而已。引義太過矣。樂性曰。領相之病。似已差可。而尙今不出。必緣處義矣。上曰。予於領相。一向敦迫。亦涉不安。而目今人心不定。世道益下。以此爻象。實無鎭靜之望。領相之此時引疾。無意視事。是豈予倚毗之意。不可不更爲敦勉矣。仍命退。諸臣以次退出。
정조 8년
甲辰十二月二十二日未時。上御重熙堂。左承旨與提調入侍時。行左承旨朴祐源。假注書李敬五。記事官李崑秀尹行任。藥房提調徐有隣。醫官康命吉。持湯劑。以次進伏訖。有隣奉進湯劑。上進御。命右副承旨入侍。右副承旨徐龍輔。承命進伏。祐源曰。明日親臨誓戒時。承旨當爲備員。而行都承旨金尙集。不爲仕進。所當牌招。而拘於廳規。不得請牌。何以爲之。敢此仰達矣。上曰。牌招。可也。出擧條上曰。都承旨金尙集牌招。出榻敎祐源曰。明日出宮門路。以何門爲之乎。上曰。以仁和門爲之。仍命退。諸臣以次退出。
정조 8년
甲辰十二月二十二日申時。上御重熙堂。左副承旨入侍時。左副承旨趙興鎭。檢校直閣鄭東浚。假注書李敬五。記事官李崑秀尹行任。以次進伏訖。上曰。祈穀大祭祭報府入之。賤臣承命出持入。上曰。左承旨右副承旨入侍。行左承旨朴祐源。左副承旨徐龍輔。承命進伏。上命讀祭報府。又命書玉堂箚批。又下敎曰。明日受誓戒時。東西班百官擧案捧入。賤臣承命出持入。仍命退。承史以次退出。
정조 8년
行都承旨金尙集病。行左承旨朴祐源坐。右承旨李時秀坐。左副承旨趙興鎭坐直。右副承旨徐龍輔式暇。同副承旨成德朝坐直。注書朴能源仕直一員未差。事變假注書尹之鉉仕。
정조 8년
徐龍輔啓曰。昨日領敦寧鄭存謙家。遣御醫看病事。命下。而經夜不爲擧行云。故事極驚駭。査問其委折。則初不分付。致此遲滯。當該院屬。自本院從重科治。臣等亦有不察之失。不勝惶恐。而御醫今方起送之意。敢啓。傳曰。大臣家看病。事體。何如。而初不頒布。雖極可駭。經夜無看病回啓。則必當査問委折。擧實陳稟。而亦不爲覺悟。及其該院提醒之後。始乃有此啓辭。此等承宣。將焉用哉。當該承宣。不可無勘罪之擧。其間事狀及當該承宣誰某。更爲詳細啓聞。可也。
정조 8년
李時秀啓曰。今十二月二十五日。都目政事爲之之意。敢啓。傳曰。以親政爲之。
정조 8년
趙興鎭啓曰。明日次對。兩司無進參之員。疏批未下外。呈故人員。竝待開門牌招。何如。傳曰。允。
정조 8년
趙興鎭啓曰。持平朴長卨。疏批已下。待開門一體牌招。以爲次對進參之地。何如。傳曰。允。
정조 8년
傳于趙興鎭曰。留院公事入之。
정조 8년
御醫崔重珽書啓。領敦寧鄭存謙病症看審。則寒熱迭發。虛汗如注。膈煩喘促。昏昏不省。脈度虛軟浮數。槪是傷寒彌留。屢日失汗之致。主家方用桂枝湯。此藥極爲穩當之意。詮次啓達。傳曰。持藥物不離看病。
정조 8년
趙興鎭書啓。臣敬奉聖敎。馳往。傳諭于南部薰陶坊苧廛洞契議政府領議政徐命善所住處。則以爲。臣於病伏昏涔之中。尙有一端憂慮之忱。冒上短箚。冀寢親享之命。及承批旨。未蒙允兪。此亦臣誠意淺薄之致。伏枕抑鬱。如添一症。繼又近密之臣。臨宣聖敎。俾令進參於來曉受戒之班。德音鄭重。逈出尋常。臣雖在床席。旣有知覺。以平日盡瘁之誠。値寒殿親臨之辰。偃處私次。不思趨造於彤庭者。是豈臣本情也哉。秪緣必遞之職。一向虛縻。難醫之疾。轉益沈痼。日前責勉之聖眷。末由仰體。歲末留滯之廟務。自致多曠。一則臣罪。二則臣罪。今於特諭之下。實無祗承之望。論以國體。難逭邦憲。惟願遄降鈇鉞之誅。少懲方命之辜。伏地涕泣。不知所達云矣。敢啓。傳曰。知道。
정조 8년
成德朝。以弘文館言啓曰。本館上番闕直。事甚未安。修撰沈樂洙。旣有只推之命。卽爲牌招。以爲姑陞入直之地。何如。傳曰。允。
정조 8년
李時秀。以弘文館言啓曰。本館下番修撰臣申耆。以訓鍊都監從事官。今日本營上下坐起時。晝仕出去之意。敢啓。傳曰。知道。
정조 8년
徐龍輔。以兵曹言啓曰。依下敎。査問於安州陪持池正仁。敦義門待令敎鍊官李愼培。敦化門守門將鄭宅慶金龍弼等處。則陪持池正仁所告內。昨夜三更量。持狀啓三度。來到畿營撥所。給價撥軍。使之傳納于敦義門。而以三度中一度。前面書差備二字者。當納于差備。此意傳及於敦義門之意。丁寧言及於撥軍。而又有小紙一片。故竝爲付給撥軍云。更問其不爲親納。替送撥軍之由。則所告內。門閉後狀啓。繫其手腕。待書目出來後。始爲放送。故門閉後。替送撥軍。自是陪持通行之例云。敎鍊官李愼培所告內。昨日誓戒罷後。軍兵等來到城門內。方待罷漏。雜沓紛擾之際。撥軍到門外。納狀啓三度。問其何狀啓。則以爲。一則宣傳官狀啓。一則有旨祗受狀啓。一則使行止宿狀啓。斯速入送云。故矣身只知稽滯之爲罪。卽令旗手。押領守門軍。星火入送而已。小紙有無。未暇致察云。守門將鄭宅慶金龍弼等所告內。昨夜誓戒罷後。入宿直所矣。狀啓入來時。等牌軍士。初不關由於矣身等。直呈政院。故今朝始聞狀啓之入來云。撥軍宋得伊等。牌軍士宋希柱等。又爲捉來査問。則宋得伊所告內。昨夜狀啓三度。果爲入納于敦義門。小紙一片。同入以送。而三度狀啓中。宣傳官狀啓。呈于內班院之意。言及于門內受去人云。宋希柱所告內。昨夜誓戒罷後。仍爲假寐。狀啓入來。故惟恐暫時遲滯。卽爲入呈于政院。守門將已爲入睡。故果不告知云。以撥軍所告。更爲査問於敎鍊官李愼培處。則所告內。呈于內班院之說。撥軍所告實爲孟浪云。反覆査問。諸招如一。使行狀啓。事體。何如。而陪持之諉以謬例。憚其鎖腕。不爲親納。替送撥軍。撥軍所傳。雖或未瑩。旣有小紙。則敎鍊官之初不諦視。循例入送。守門將之直處入宿。狀啓入來之際。漫不省察。究厥所爲。俱極痛駭。陪持池正仁。嚴棍懲礪。敎鍊官李愼培。決棍汰去。守門將鄭宅慶金龍弼。竝拿門處之。何如。傳曰。允。敎鍊官亦依陪特例。決棍懲礪。除汰則分揀。草記中內班院三字。雖是無識常漢。納供未瑩之致。以此草記。傳謄日記措語。有關後弊。內班院三字。自政院刪去。可也。
정조 8년
李時秀。以宣惠廳言啓曰。依下敎。米五十石。光政門外待令之意。敢啓。傳曰。知道。
정조 8년
刑曹啓目。粘本曹所管罪人放秩。竝依啓聞施行。未至配所罪人吉春蕃等。竝仍配之意。分付道臣。何如。判付啓。依回啓。施行爲旀。洪川金日金罪犯。不至深重。放送爲良如敎。又啓目。粘本曹所管罪人放送未放秩。竝依啓聞施行。未至配所罪人尹海龍等。俱係誣罔擊錚之罪。不可輕議放釋。竝仍配之意。分付道臣。何如。判付啓。依回啓。施行爲旀。平壤尹海龍金命復。雖未知配所。罪名旣不深重。一體放送爲良如敎。